  Майя Бывальцева 15-тӥ куартолэзьлы Удмуртиын коронавирусэн черлан 14 выль учыръёсты пусйизы. Со сярысь элькунлэн тӧроез Александр Бречалов «ВКонтатке» мерлыко вотэсысь бамаз ивортӥз. Диагноз зэмаз Ижкарын ньыль улӥсьёслэн, Вотка ёросын ньыль адямилэн, Якшур-Бӧдья ёросын кык адямилэн, Вотка, Глаз, Дэри, Сарапул ёросъёсын быдэн одӥг адямилэн. Черламъёс пӧлын кык нылпиос. Жаляса верано, эшшо одӥг висись улонысь кошкиз – 54 аресъем пиосмурт. Кылем уй-нуналскын эмчиос эшшо 11 адямиез йӧнатӥзы. Бурмемъёслэн огъя лыдзы 190-озь вуиз Александр Бречалов, Удмуртилэн тӧроезТа дырлы Удмуртиын коронавирус инфекциен черлан 422 учыръёс лабораториосын зэматэмын. Черламъёс пӧлын 14-ез кулӥзы.  Тодэ вайытом, нунал азьвыл куать выль висисьёсты шараязы вал. Тегъёс: Тазалык Ижкар висён Удмуртия коронавирус АлександрБречалов  